paragraph_text: 44.87158°N, 13.84328°W mini|250px|desno|Pogled na most koji spaja [[Uljanik (otok)|Uljanik s kopnom. U lijevom dijelu slike vidi se pročelje Stožerne zgrade na Rivi.]] Stožerna zgrada (njem. Stabsgebäude) ili Stožerna palača (tal. Palazzo stabale) impozantna je građevina na puljskoj rivi izgrađena u drugoj polovini 19. stoljeća kada je Carevina Austrija odabrala Pulu za svoju glavnu ratnu luku. Od svoje izgradnje pa do početka 2000-ih zgrada je služila kao sjedište zapovjedništava ratnih mornarica država koje su upravljale Pulom tijekom tog razdoblja. Zbog toga se često naziva i Palačom vojne komande ili kratko Komanda, dok je česti naziv Admiralitet pogrešan jer se Lučki admiralat nalazio u današnjoj zgradi Uljanikove uprave. Austrijski vojni inženjeri i arhitekti projektirali su Palaču vojne komande kao jedan od prvih velikih objekata koji su u Puli nastajali pod utjecajem bečkoga romantičnoga historicizma.